کـُـران ءِ مَـنّـوک ءُ وَتَـن ءِ دوسـتـداروک (4)
نـبـشـتـانـکـار : داکـتـر رشـاد لاشـيـن
رجـانـکـار : ادبـی هَـکـیـم
6) کـُـران ءَ وَتـی مَـنّـوک بَـلَـد کـُـرتـگ اَنـت کـہ آ وَتـی مُـلـک ءِ درانـڈیـهـ کـُـرتـگـیـں مَـردُمـاں مَـدَت بـہ کـن اَنـت ءُ وَت ءَ گـوں آیـانـی دَرداں شَـریـدار بـہ کـن اَنـت ، آیـاں گـوں دوسـتـی ءُ مـال مَـدَت بـہ کـن اَنـت تـاں روچـے کـہ پَـدا آ مـاں وَتـی وَتـن ءَ واتَـرّ بـہ کـن اَنـت .
7) کـُـران ءَ وَتـی مَـنّـوک بَـلَـد کـُـرتـگ اَنـت کـہ وَتـن ءِ اَرزِشـت ءُ اِنـسـان ءِ زنـدَگـی ءِ اَرزِشـت یَـکّ کِـسـاس اَنـت اِنـسـان ءَ هَـنـچـو کـہ وَتـی زِنـدَگـی دوسـت اِنـت آئـی ءَ وَتـی وَتـن هَـنـچـو دوسـت بـہ بـیـت یَـک اِنـسـانـےءَ چـہ آئـی ءِ وَتـن ءَ گـَـلّـیـنَـگ آئـی ءِ کـُـشَـگ ءِ کِـسـاسءَاِنـت پَـرچـے کـہ وَتـن ءِ دوسـت دارَگ ءَ گـوں اِنـسـان ءِ جِـنـد ءِ دوسـت دارَگ ءَ سـیـادی هَـسـت .
8) کـُـران ءَ مـارا بَـلَـد کـُـرتـگ کـہ یَـک راجـے ءِ وَتـن ءِ سَـرءَ زوراکـانـی اُرُش کـنَـگ یَـک مَـکـرے ءُ آ لـوٹ اَنـت کـہ یَـک راجـے ءِ اِزّت ءُ شَـرَپ ءَ پـادمـال بـہ کـن اَنـت ءُ آ راج ءِ آجـوئـی ءَ وَتـی زُلـم ءُ زوراکـی ءِ بَـنـدیـگ بـہ کـن اَنـت ءُ آ راج ءِ هَـکّ ءَ پـہ زور پَـچ بـہ گِـراَنـت.
————» دیـمـا رَوان اِنـت «————-